ASBESTO TURINČIŲ GAMINIŲ SURINKIMO VARĖNOS RAJONO SAVIVALDYBĖS TERITORIJOJE, TRANSPORTAVIMO IR ŠALINIMO PASLAUGŲ PIRKIMO
TECHNINĖ SPECIFIKACIJA

1. BENDRIEJI REIKALAVIMAI

1. Varėnos rajono savivaldybės administracija (toliau – Užsakovas) planuoja įsigyti asbesto turinčių gaminių atliekų surinkimo Varėnos rajono savivaldybės teritorijoje apvažiavimo būdu, jų transportavimo iki šalinimo vietos ir saugaus pašalinimo paslaugas (toliau – Paslaugos). 
1. Paslaugos teikėjas, atliekantis asbesto turinčių gaminių atliekų (toliau – Atliekos) surinkimo, transportavimo ir šalinimo paslaugas turi laikytis Lietuvos Respublikos atliekų tvarkymo įstatymo, Atliekų tvarkymo taisyklių ir kitais teisės aktais nustatytų atliekų tvarkymo reikalavimų.
1. Šiame pirkime Atliekų pagrindinį kiekį (apie 95 proc.) sudaro asbestinis šiferis. Kitos galimos asbesto turinčios atliekos – izoliacinės medžiagos, kuriose yra asbesto: asbesto vamzdžiai, asbesto turintis popierius, kartonas, PVC dangos plokštės (plytelės, kuriose yra asbesto, sujungimai (pvz., ventiliacijos kanalai), palangės).
1. Paslaugos apima Atliekų pasikrovimo Paslaugos teikėjo jėgomis, transportavimo ir šių atliekų galutinio sutvarkymo paslaugas.

1. ATLIEKŲ PASIKROVIMAS IR TRANSPORTAVIMAS
1. Varėnos r. savivaldybės administracijos seniūnijos renka, kaupia ir sistemina informaciją iš įstaigų, organizacijų, gyventojų dėl poreikio šalinti asbesto turinčių gaminių atliekas ir šalinimo vietas, taip pat informaciją apie bešeimininkių asbesto turinčių atliekų buvimo vietas bei pateikia Paslaugų teikėjui užsakymą raštu arba elektroniniu paštu, kuriame nurodo atliekų surinkimo vietų adresus bei preliminarius atliekų kiekius.
1. Paslaugų teikėjas susikaupusias Atliekas surenka iš Užsakovo nurodytų vietų apvažiavimo būdu. 
1. Atliekos atskirai turi būti surenkamos atskirai iš fizinių, atskirai iš juridinių asmenų. 
1. Preliminariai skaičiuojama, kad bus nuvažiuojama apie 12 000 km per metus, 36 000 km per visą sutarties laikotarpį.
1. Paslaugų teikėjas Atliekas pasikrauna savo jėgomis Užsakovo nurodytose Atliekų surinkimo vietose į Atliekų transportavimo (vežimo) autotransportą, įvertina jų apytikslį svorį, kurį pažymi pavojingų atliekų lydraštyje ir transportuoja iki jų šalinimo vietos.
1. Atliekas galima pakrauti ir išvežti galutiniam tvarkymui, tik pavojingų atliekų lydraštyje nurodant apytikslį kiekį. Atliekas pristačius į šalinimo vietą, jos pasveriamos sertifikuotomis svarstyklėmis. Svėrimo aktai pateikiami Užsakovui kartu su pavojingų atliekų lydraščiais bei kitais surinkimą įrodančiais dokumentais.
1. Sutarties galiojimo laikotarpiu planuojama surinkti apie 2 500 tonų gaminių atliekų, turinčių asbesto (apie 2 200 t iš individualių namų ūkių ir apie 300 t iš juridinių asmenų). Šis atliekų kiekis yra preliminarus. Perkančioji organizacija neįsipareigoja nupirkti viso paslaugų kiekio. Paslaugos perkamos pagal poreikį, atsiskaitant pagal surinktų, transportuotų ir saugiai pašalintų atliekų kiekį.
1. Užsakovas pasilieka teisę reikalauti iš Paslaugų teikėjo ir kitų dokumentų, reikalingų patvirtinti atliktų paslaugų kiekius, kokybę, terminus ir kt.

1. ATLIEKŲ GALUTINIS SUTVARKYMAS
1. Atliekų galutinis sutvarkymas – iš Atliekų surinkimo vietų transportuotų Atliekų pristatymas į šalinimo vietą, kurioje teisės aktais yra leidžiama šalinti asbesto turinčias atliekas, galutiniam sutvarkymui.
1. Paslaugų teikėjas transportuodamas atliekas į šalinimo vietą laikosi visų reikalavimų taikomų tinkamam šių Atliekų transportavimui, perdavimui ir pateikia visus reikalaujamus dokumentus. 
1. Į Atliekų priėmimo šalinimo vietoje išlaidas negali būti įskaičiuotos šių Atliekų transportavimo ir kitos Paslaugų teikėjo patirtos išlaidos.

1. PASLAUGŲ ATLIKIMO TERMINAI
1. Atliekos nuo Užsakovo pateikto užsakymo raštu, turi būti išvežtos iš surinkimo vietų per 20 darbo dienų nuo užsakymo gavimo arba per su Užsakovu suderintame Atliekų surinkimo grafike nustatytą terminą.
1. Paslaugos teikėjas pildo nustatytos formos suteiktų paslaugų priėmimo – perdavimo aktą ir suteiktų paslaugų ir išlaidų apmokėjimo pažymą.
_____________________
